CELEX: 32021D0393
Language: bg
Date: 2021-03-01 00:00:00
Title: Решение (ЕС) 2021/393 на Съвета от 1 март 2021 година относно позицията, която трябва да се заеме от името на Европейския съюз в рамките на Съвместния комитет на ЕИП, създаден по силата на Споразумението за Европейското икономическо пространство, във връзка с изменения на глава IIa от Протокол № 10 към Споразумението и приложения I и II към този протокол, относно опростяване на проверките и формалностите по отношение на превоза на стоки

5.3.2021   
               
               
                  BG
               
               
                  Официален вестник на Европейския съюз
               
               
                  L 77/27
               
            
         РЕШЕНИЕ (ЕС) 2021/393 НА СЪВЕТА
         от 1 март 2021 година
         относно позицията, която трябва да се заеме от името на Европейския съюз в рамките на Съвместния комитет на ЕИП, създаден по силата на Споразумението за Европейското икономическо пространство, във връзка с изменения на глава IIa от Протокол № 10 към Споразумението и приложения I и II към този протокол, относно опростяване на проверките и формалностите по отношение на превоза на стоки
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Протокол № 10 към Споразумението за Европейското икономическо пространство (1) („Споразумението за ЕИП“) относно опростяване на проверките и формалностите по отношение на превоза на стоки и относно митническите мерки за сигурност („протоколът“) бе изменен с Решение на Съвместния комитет на ЕИП № 76/2009 г. (2) и влезе в сила на 1 юли 2009 г.
                  
               
                     (2)
                  
                  
                     Съгласно член 98 от Споразумението за ЕИП, Съвместният комитет, създаден със Споразумението за ЕИП („Съвместен комитет на ЕИП“), може да приеме на следващото си заседание или чрез размяна на писма решение за изменение на глава IIа и на приложенията към протокола.
                  
               
                     (3)
                  
                  
                     В съответствие с член 9з, параграф 3 от протокола са необходими изменения на глава IIа и на приложения I и II към протокола във връзка с промени в законодателството на Съюза в области, обхванати от посочената глава и тези приложения. Освен това, ако решението не може да бъде прието по начин, който позволява едновременно прилагане на измененията на протокола и измененията на законодателството на Съюза, предвидените изменения в проекта на решение, представен за одобрение на договарящите се страни, трябва да се прилагат временно, по възможност от 15 март 2021 г., като се спазват вътрешните процедури на договарящите се страни. Изборът на дата съвпада с първия пусков етап на системата за контрол на вноса 2, в която Норвегия се е съгласила да участва.
                  
               
                     (4)
                  
                  
                     Целесъобразно е да се установи позицията, която трябва да се заеме от името на Съюза в рамките на Съвместния комитет на ЕИП по отношение на измененията на глава IIa и приложения I и II към протокола, тъй като тези изменения ще бъдат задължителни за Съюза.
                  
               
                     (5)
                  
                  
                     Поради това позицията на Съюза в рамките на Съвместния комитет на ЕИП следва да се основава на проекта на решение,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на следващото заседание на Съвместния комитет, създаден със Споразумението за Европейското икономическо пространство, или чрез размяна на писма, по отношение на измененията на глава IIa и приложения I и II към протокол № 10 към посоченото споразумение, се основава на проекта на решение на Съвместния комитет на ЕИП (3).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 1 март 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 1, 3.1.1994 г., стр. 3.
         
            (2)  Решение на Съвместния комитет на ЕИП № 76/2009 от 30 юни 2009 г. за изменение на протокол 10 относно опростяване на проверките и формалностите по отношение на превоза на стоки и на протокол 37 относно списъка, предвиден в член 101 (ОВ L 232, 3.9.2009 г., стр. 40).
         
            (3)  Вж. документ ST 5661/21 на http://register.consilium.europa.eu.